வெள்ளி குறைபுளோரைடு

வெள்ளி குறைபுளோரைடு (Silver subfluoride) என்பது Ag2F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெள்ளியின் ஆக்சிசனேற்ற நிலை பின்ன எண்ணாக இருக்கும் ஒரு சேர்மத்திற்கு இச்சேர்மம் ஓர் அசாதாரண உதாரணமாகும்.  வெள்ளி மற்றும் வெள்ளி(I) புளோரைடு ஆகிய சேர்மங்கள் வினைபுரிவதன் மூலம் இது உருவாக்கப்படுகிறது.Lee Poyer, Maurice Fielder, Hugh Harrison, Burl E. Bryant "Disilver Fluoride: (Silver “Subfluoride”)" Inorganic Syntheses, 1957, Volume 5, 92–94. 

Ag  +  AgF   →   Ag2F

வெண்கல நிறப் பிரதிபலிப்புடன் சிறிய படிகங்களாக இச்சேர்மம் உருவாகிறது. மின்சாரத்தை நன்கு கடத்தும். தண்ணீருடன் தொடர்பு கொள்ளும்போது, ​​கிட்டத்தட்ட உடனடியாக நீராற்பகுப்பு நிகழ்ந்து, வெள்ளி (Ag) தூள் வீழ்படிவாகிறது.

படிகக் கட்டமைப்பு
Ag2F, எதிர்-CdI2 படிக அமைப்பை ஏற்றுக்கொள்கிறது. அதாவது, காட்மியம் அயோடைடு சேர்மத்தின் அமைப்பை ஏற்றுக் கொள்கிறது. CdI2- சேர்மமும் இதே அமைப்பைக் கொண்டுள்ளது. ஆனால் I− நிலைகளில் "Ag½+" மையங்களும், Cd2+ நிலைகளில் F− அயனிகளும் உள்ளன. வெள்ளி அணுக்களுக்கு இடையேயான மிகக் குறைந்த தூரம் 299.6 பைக்கோமீட்டர் ஆகும் (உலோகத்தில் இது 289 பைக்கோமீட்டர் ஆக உள்ளது).Egon Wiberg, Arnold Frederick Holleman (2001) Inorganic Chemistry, Elsevier 

மேற்கோள்கள்

பகுப்பு:வெள்ளி சேர்மங்கள்
பகுப்பு:உலோக ஆலைடுகள்
பகுப்பு:புளோரைடுகள்